DJEČJI VRTIĆ KOTORIBA

OBRAZLOŽENJE
UZ POLUGODIŠNJI IZVJEŠTAJ O IZVRŠENJU FINANCIJSKOG PLANA DJEČJEG VRTIĆA KOTORIBA NA DAN 30.06.2026. GODINE

Polugodišnji izvještaj o izvršenju Financijskog plana Dječjeg vrtića Kotoriba za 2026. godinu sastavljen je prema Zakonu o proračunu( NN 144/2021) i prema Pravilniku o polugodišnjem i godišnjem izvještaju o izvršenju proračuna i financijskog plana (NN 85/23).
Sastavni dio polugodišnjeg izvještaja o izvršenju Financijskog plana Dječjeg vrtića Kotoriba na dan 30.06.2026. godine čine:
I. Opći dio financijskog plana koji čini Račun prihoda i rashoda i Račun financiranja na razini odjeljka ekonomske klasifikacije
II. Posebni dio financijskog plana iskazan po organizacijskoj i programskoj klasifikaciji na razini odjeljka ekonomske klasifikacije
III. Obrazloženje ostvarenja prihoda i primitaka, rashoda i izdataka.

Polugodišnje izvršenje financijskog plana za 2026. godinu sastoji se od ukupnih prihoda i primitaka, rashoda i izdataka i nastalog viška iz prethodne godine.

· OPĆI DIO FINANCIJSKOG PLANA 

Za razdoblje od 1. siječnja 2026. godine do 30. lipnja 2026. godine Dječji vrtić Kotoriba ostvario je prihode poslovanja u iznosu od 178.504,98 eura, ukupni rashod poslovanja u iznosu od 177.008,54 eura, preneseni višak iz 2025. godine od 1,41 eura iz čega proizlazi pozitivan rezultat u izvještajnom razdoblju u iznosu od 1.497,85 eura.
U 2026. godini što se odnosi na pedagošku godinu 2025./2026.pohađalo je 78 djece. Ekonomska cijena dječjeg vrtića za 10-satni primarni program ranog i predškolskog odgoja i obrazovanja u mješovitim skupinama je 400,00 eura, a za smještaj djece u 10-satni program jasličke skupine iznosi 470,00 eura. Osnivač sufinancira 80% ekonomske cijene dok roditelji plaćaju 20%. U pedagoškoj godini 2025./2026. vrtić je pohađalo  1 dijete sa područja Općine Donji Vidovec te se ekonomska cijena plaćala u postotku određenom Odlukom Općine Donji Vidovec.
	Višak prihoda poslovanja iz prethodne godine 2025.
	1,41 €

	Manjak prihoda poslovanja u 2025. 
	0,00 €

	Višak prihoda poslovanja  30.06.2026.
	1.496,44 €



Sukladno navedenom Zakonu, Račun prihoda i izdataka sadrži podatke o izvršenju za polugodišnje razdoblje prethodne godine. U općem se dijelu proračuna daju podaci o izvršenju za isto izvještajno razdoblje prethodne godine, podaci „izvornog plana“- I. Izmjene i dopune Financijskog plana za 2026. godinu te podatke izvršenja za tekuću proračunsku godinu. Uz navedene podatke daju se i indeksi izvršenja u odnosu na izvještajno razdoblje prethodne godine i u odnosu na plan za tekuću proračunsku godinu.

· POSEBNI DIO FINANCIJSKOG PLANA
Rashodi i izdaci utvrđeni u Posebnom dijelu, iskazani su po organizacijskoj,  ekonomskoj i programskoj klasifikaciji gdje su iskazani izvorni plan i izvršenje za 2026. godinu s brojčanim oznakama i nazivima razdjela i glave, glavnog programa, programa i aktivnosti ta računa ekonomske klasifikacije na razini podskupine i odjeljaka  i indeksa izvršavanja za  2026. godinu u odnosu na izvorni plan za 2026. godinu.
· OBRAZLOŽENJE OSTVARENJA PRIHODA I PRIMITAKA, RASHODA I IZDATAKA
PRIHODI I PRIMICI
Ukupni prihodi do 30.06.2026. godine iznose 178.504,98 eura što je 41,85%  od planiranih sredstava i 108,14% od izvršenja za izvještajno razdoblje prethodne godine.
U okviru skupine 636 (pomoći proračunskim korisnicima iz proračuna koji im nije nadležan) evidentirane su pomoći koje su transfer iz nadležnog proračuna temeljem Odluka o sufinanciranu programa javnih potreba u predškolskom odgoju koje provodi Ministarstvo znanosti i obrazovanja, u ovom izvještajnom razdoblju još nisu ostvareni, već su ostvareni krajem 2025. godine. 
Kamata na oročena sredstva iznosi 0,00 eura jer je Dječji vrtić zatvorio svoj račun zbog prelaska na Riznicu i objedinjenja glavne knjige.
Prihodi po posebnim propisima 652 su prihodi od sufinanciranja roditelja za cijenu usluge smještaja djece u Dječjem vrtiću.  Roditeljski dio sufinanciranja iznosi 20% ekonomske cijene usluge smještaja djece u Dječjem vrtiću.  Izvršenje je 40,28% od izvornog plana što je niže od prošlogodišnjeg izvještajnog razdoblja, razlog manjeg prihoda je manji broj upisane djece te manji broj djece s područja drugih Općina.
[bookmark: _GoBack]Donacije od pravnih i fizičkih osoba izvan općeg proračuna 663 u ovom izvještajnom razdoblju iznose 68,71% , a spadaju tekuća donacija didaktike-javljanje na natječaj Klinci Mandolinci te kapitalna donacija Dječjem vrtiću-opreme za vježbanje od MNK 75.
Ostvareni prihodi skupine 671 su prihodi nadležnog proračuna sa kojim se sufinancira 80% ekonomske cijene boravka djece u vrtiću te se sredstva koriste za rashode redovne djelatnosti proračunskog korisnika i rashoda za zaposlene, ostvarenje na izvorni plan je 42,48% zbog većeg broja djece  koja pohađaju dječji vrtić i više cijene vrtića koji subvencionira Općina Kotoriba. 
Ostali prihodi skupina 683 su evidentirani razni ostali prihodi (prihodi od osiguranja djece, prihod od roditelja za predstavu, prihod od Didasko-škola stranih jezika za učenje engleskog jezika i sl.) u iznosu od 606,00 eura, što je 60,60% od plana te 808% više od prošlogodišnjeg razdoblja.
P R I H O D I:

	Red.br.
	OPIS PRIHODA
	01.01.2026.-30.06.2026.

	1.
	Prihodi iz proračuna Općine
	143.888,80 €

	2.
	Sufinanciranje cijene usluge, participacije i slično
	33.391,80€

	3.
	Donacije od prav.i fiz.osoba izvan općeg proračuna
	618,38 €

	4.
	Ostali prihodi
	606,00 €

	
	UKUPNO:
	178.504,98 €



RASHODI I IZDACI
Svi rashodi i izdaci izvještajnog razdoblja detaljno su vidljivi u posebnom dijelu financijskog plana i to u izvještaju po programskoj klasifikaciji, gdje se oni prikazuju unutar razdjela i glava po programima i aktivnostima i za koje se u nastavku daje tekstualno obrazloženje izvršenja.
U posebnom dijelu se za razliku od općeg dijela proračuna, se prikazuju usporedni podaci izvještajnog razdoblja prethodne godine. Rashodi prema izvornom planu za 2026. godinu iznose 177.008,54 eura, što je 42,02 % dok su prema prošlogodišnjem izvršenju veći najviše zbog povećanja u dijelu plaća i doprinosa, u povećanju rashoda za usluge, ostalih nespomenutih rashoda.
Rashodi za zaposlene 311 prema planu za 2026. godinu veći su 43,64 %, tu spadaju trošak plaće za zaposlene, doprinosi na plaće za zdravstveno osiguranje i ostali rashodi kao trošak prehrane, jubilarna nagrada, božićnica, uskrsnica, regres.
Materijalni rashodi skupine 32 uključuju naknadu za trošak prijavoza na posao i s posla, službena putovanja, stručna usavršavanja zaposlenika, uz ostale  rashode poslovanja izvršenje prema izvornom planu je 35,59% te prema prošlogodišnjem izvještajnom razdoblju je manje za 56,10% zbog manje zaposlenih van područja Općine Kotoriba pa je i manja naknada za prijevoz na posao i s posla, također djelatnici u ovom izvještajnom razdoblju pohađali su stručna usavršavanja koja su bila besplatna pa u toj skupini nije bilo financijskog rashoda. Manja je potrošnja na uredski materijal te materijal i dijelove za tekuće i investicijsko održavanje, dok su troškovi za materijal i sirovine (namirnice) te energiju porasli.
Financijski rashodi skupine 34 prema planu za 2026. godinu iznose 0,00 eura zbog zatvaranja računa Dječjeg vrtića, Riznice i objedinjene glavne knjige.
 Rashodi za nabavu nefinancijske imovine 4 iznose u polugodišnjem izvještaju 0,00 eura jer Dječji vrtić nije planirao u Rekonstrukciju dječjeg vrtića ove godine t nije nabavljao opremu za dječji vrtić.
 
PRIHODI I RASHODI PREMA IZVORIMA FINANCIRANJA
Izvori financiranja dječjeg vrtića su opći prihodi oznake 11 u iznosu od 177.886,60 eura. Ostale pomoći 52 tj.iz proračuna koji im nije nadležan u ovom slučaju iz državnog proračuna u iznosu od 0,00 eura na temelju odluka o sufinanciranju programa javnih potreba u predškolskom odgoju koje provodi Ministarstvo znanosti i obrazovanja, iznos od 100.000,00 eura za fiskalnu održivost dječjih vrtića od Ministarstva znanosti i obrazovanja, te donacije 61 u iznosu od 618,38 eura. Navedene transakcije uplaćuju se na transkacijski račun osnivača tj. Općine. Ukupni iznos za fiskalnu održivost od osnivača se dobiva kroz 67111 kao prihod proračuna Općine za financiranje redovne djelatnosti.

RASHODI PREMA FUNKCIJSKOJ KLASIFIKACIJI
09  Obrazovanje iznosi 177.008,54 eura tj. 41,50 % od izvornog plana.



RAZDJEL 001 DJEČJI VRTIĆ KOTORIBA
GLAVA 001 DJEČJI VRTIĆ KOTORIBA
PROGRAM 001-Dnevni boravak djece u dječjem vrtiću 

A100101 REDOVNA DJELATNOST- realizirano je 177.008,54 eura odnosno 41,50% od planiranog iznosa, a najviše je utrošeno za plaće i ostale rashode za zaposlene u iznosu od 157.274,35 eura.
Za materijalne rashode skupina 32 utrošeno je 19.734,19 eura u odnosu na izvorni plan ostvareno je 38,17%  što obuhvaća naknade troškova zaposlenima u iznosu 1.067,60 eura, rashode za materijal i energiju u iznosu od 12.682,55 eura, rashode za usluge u iznosu od 4.905,31 euro i ostalih nespomentih rashoda poslovanja u iznosu od  1.078,73 eura (premije osiguranja, usluge ozvučavanja izvođača, predstave za djecu, uvez glavne knjige, ddd mjere). Rashodi za zaposlene u ostvarenju od 42,56%, a ovisi o variranju broja zaposlenih tokom godine te povećanju plaća djelatnika. Zaposleno 13 djelatnika, od kojih jedna djelatnica koristi porodiljni dopust. Troškovi student servisa koriste se kod zamjena godišnjih odmora i bolovanja djelatnika.
 Financijski rashodi su rashodi za bankarske usluge  i usluge platnog prometa iznose 0,00 eura zbog zatvaranja računa Dječjeg vrtića, ulazak u Riznicu i objedinjene glavne knjige.
 Za nabavu nefinancijske imovine u ovom izvještajnom razdoblju nije utrošeno ništa jer se trenutno ne planira rekonstrukcija dječjeg vrtića ni nabava dječje opreme za Dječji vrtić.
 Stanje novčanih sredstava u banci i blagajni na početku proračunske godine od 01.01.2026. iznosi 0,00 eura zbog zatvaranja računa korisnika.
	Novac u banci i u blagajni:
	0,00 €

	Potraživanja od HZZO-a
	138,41 €

	Obveze za zaposlene:
	25.235,14 €

	Obveze prema dobavljačima:
	1.936,53 €

	UKUPNO
	27.310,08 €



                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                     
Obrazloženje izradila:                                                                          Ravnateljica Dječjeg vrtića Kotoriba
Aleksandra Novak                                                                                                    Lana Šubaša

